Csongrád Város Polgármesterétől

Száma: Fjl/240-55/2024 „M”

Témafelelős: Varga Júlia

ELŐTERJESZTÉS

## Csongrád Városi Önkormányzat Képviselő-testületének

## 2024. június 27-én tartandó ülésére

## Tárgy:CSONGRÁD VÁROS TELEPÜLÉSRENDEZÉSI ESZKÖZEINEK MÓDOSÍTÁSA 1 RÉSZTERÜLETEN (a 0496/103 hrsz-ú ingatlan esetében) egyszerűsített eljárásban – határozat (TSZT) és rendelet megalkotása (HÉSZ)

**Tisztelt Képviselő-testület!**

Csongrád Városi Önkormányzat Képviselő‐testülete a 34/2024. (II.28.) önkormányzati határozatában kiemelt fejlesztési területté nyilvánította a Csongrád, 0496/103 hrsz. alatti ingatlant.

A településrendezési eszközök módosításának egyeztetése egyszerűsített eljárásban történt a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban Korm. rendelet/Vrh) 68. § (1) bekezdés b) pont ba) alpontja alapján.

A partnerekkel lefolytatott véleményezési szakasz 2024. április 29-én a meghirdetéssel indult. Az észrevételek benyújtási határideje 2024. május 08. volt. A partnerségi egyeztetés során észrevétel nem érkezett. A véleményezést követően Csongrád Városi Önkormányzat Képviselő-testülete a Kormányrendelet előírásainak megfelelően a partnerségi egyeztetést 107/2024. (V.23.) számú határozatával 2024. május 23-án lezárta, a döntés közzététele megtörtént.

A Korm. rendelet/Vrh. 68. § (2) bekezdés c) pontja szerinti egyeztető tárgyalás 2024. június 17-én került lebonyolításra. A tárgyaláson az államigazgatási szervek és a Csongrád-Csanád Vármegyei Kormányhivatal Állami Főépítészi Irodája részéről sem merült fel kifogás a végső szakmai véleményezési tervdokumentációval kapcsolatban, így az elfogadást akadályozó körülmény nem maradt fenn. A településrendezési eszközök jóváhagyása jogszerűen megtehető.

A Csongrád-Csanád Vármegyei Kormányhivatal Állami Főépítészi Irodája által kiadott záró szakmai véleményt, mely a jelen előterjesztés mellékletét képezi, az eljárásrend szerint ismertetni kell a döntésre jogosult képviselő-testülettel is, majd ezt követően kerülhet sor a településrendezési eszközök elfogadására, a határozat és rendelet megalkotására.

A jóváhagyott teljes tartalmú dokumentációt a 313/2012. (XI.8.) Korm. rendelet 4. § (1) g) pontja értelmében az önkormányzati döntést követő 30 napon belül a jegyző köteles a Dokumentációs Központ részére ingyenesen átadni vagy megküldeni.

A Korm. rendelet/Vrh. 72. § (1) bekezdés b) pontja értelmében a polgármester a településrendezési eszközt legkésőbb a hatálybalépése napján feltölti az E-TÉR felületre.

A HÉSZ rendelet-tervezete tartalmazza a HÉSZ 1. és 2. mellékletét képező belterületi és külterületi szabályozási terv módosított szelvényeit a részterületre vonatkozóan (A1 lapméretű B1 és K3 elnevezésű szelvények).

A településszerkezeti terv módosítását az önkormányzat a határozattal és annak két mellékletével a rendelet jóváhagyása előtt fogadja el. Javasolom a határozati javaslat elfogadását és a rendelet módosítás megalkotását.

**H a t á r o z a t i j a v a s l a t**

1. Csongrád Városi ÖnkormányzatKépviselő-testületének az épített környezet alakításáról és védelméről szóló 1997. évi LXXVIII. törvény 9/B. § (2) bekezdés a) pontjában biztosított feladatkörében eljárva a 239/2022. (XII.15.) határozattal elfogadott településszerkezeti tervet az alábbiak szerint módosítja:

- A Településszerkezeti terv tervlapja a határozat 1. melléklete szerint módosul.

- A Településszerkezeti terv leírása a határozat 2. melléklete szerint módosul.

Határidő: a döntés közzétételére, továbbítására – azonnal

Felelős: Bedő Tamás polgármester

Erről jegyzőkönyvi kivonaton értesítést kap:

l. Képviselő-testület tagjai

2. Varga Júlia városi főépítész

Csongrád, 2024. június 20.

Bedő Tamás

polgármester

**Csongrád Városi Önkormányzat Képviselő-testületének**

**…/2024. (.…) önkormányzati rendelete**

**a Helyi építési szabályzatról szóló 47/2022. (XII.16.) önkormányzati rendelet módosításáról**

Csongrád Városi Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény (továbbiakban: Étv.) 62. § (6) bekezdésének 6. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az Étv. 6. § (1) bekezdésében meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 66. § (2) bekezdésben biztosított véleményezési jogkörében eljáró véleményezésre jogosult szervek és partnerek véleményének kikérésével a következőket rendeli el:

**1. §** (1) A Csongrád Város Helyi Építési Szabályzatáról és Szabályozási Tervéről szóló 47/2022. (XII. 16.) önkormányzati rendelet 1. melléklete helyébe az 1. melléklet lép.

(2) A Csongrád Város Helyi Építési Szabályzatáról és Szabályozási Tervéről szóló 47/2022. (XII. 16.) önkormányzati rendelet 2. melléklete helyébe a 2. melléklet lép.

**2**. § (1) Ez a rendelet a kihirdetését követő napon lép hatályba, és a kihirdetését követő második napon hatályát veszti.

(2) A rendelet rendelkezéseit a hatályba lépést megelőzően indult folyamatban lévő ügyekben is alkalmazni kell.

**dr. Juhász László Bedő Tamás**

jegyző polgármester